Anton Golotsutskov

Anton Sergejevitš Golotsutskov (, s. 28. heinäkuuta 1985 Seversk, Venäjän SFNT, Neuvostoliitto) on venäläinen telinevoimistelija, olympiamitalisti ja Euroopan mestari. Hänen vahvimmat telineensä ovat hyppy ja permanto.

Golotsutskov voitti Pekingin kesäolympialaisissa 2008 pronssia permannolta ja hypystä. Pekingissä ja Ateenan kesäolympialaisissa 2004 hän oli mukana joukkuekilpailussa, jossa Venäjä sijoittui molemmilla kerroilla kuudenneksi. Ateenassa Golotsutskov oli hypyn karsinnassa kolmas, muttei kilpaillut loppukilpailussa. MM-kilpailuista Golotsutskov on voittanut kolme mitalia ja EM-kilpailuista seitsemän mitalia, joista viisi kultaista.

Lähteet 
 Anton Golotsutskov FIG 
 Anton Golotsutskov Biography and Olympic Results  Olympics at Sports-Reference.com 

Venäläiset telinevoimistelijat
Venäläiset olympiamitalistit
Vuonna 1985 syntyneet
Elävät henkilöt